== Konsekvenser ==
Den lille istid gav kolde vintre til store dele af verden, men konsekvenserne er bedst dokumenteret i [[Europa]] og [[Nordamerika]]. I 1600-tallet voksede [[gletsjer]]ne i de schweiziske [[Alperne|alper]] og opslugte hele landsbyer. Floderne i [[Vesteuropa]] frøs ofte helt til, så man kunne stå på skøjter på [[Themsen]]. [[Island]] blev helt indesluttet af is om vinteren, og den [[arktis]]ke pakis strakte sig så langt mod syd, at [[inuit]]ter fra [[Grønland]] var på besøg i [[Skotland]].<ref>{{Cite web |url=https://www.bbc.com/news/uk-scotland-highlands-islands-37295203 |title=BBC News {{!}} Adventurers recreate Inuit kayak crossings to Scotland  |access-date=28. december 2020 |archive-date= 8. november 2020 |archive-url=https://web.archive.org/web/20201108124701/https://www.bbc.com/news/uk-scotland-highlands-islands-37295203 |url-status=live }}</ref>
Klima